 Proza - : - Vals la bodega de Vlad Stanciulescu : - Vals la bodega de Vlad Stanciulescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Stropi de... (Poezie) > Partitura... (Poezie) > ... (Proza) > Aproape c-a... (Poezie) > Putin... (Proza) > O amintire... (Proza) > bacalAUreat ... (Eseu) > Traditii... (Eseu) > Versuri pe... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13974095 index.html' > Vizionari: 930 > Vals la bodega proza [ ] ... - - - - - - - - - - - - - - - - - - - - - - - - - de Vlad Stanciulescu [VLADST ] 2011-03-08 | | Vals la bodega Pe strada Cernatesti se aprindeau becurile ancorate pe stalpii pictati cu albastru. Masinile treceau, tusind fumul ce se ridica impetuos catre zenit. Grupuri de liceeni se profilau pe strada ingusta, purtand in ghiozdanele lor, pe langa manualele de istorie si matematica, si mici clondire in care se odihnea vinul adus de bunici pentru parintii lor. Se gasea cate o banca la fiecare zece metri. Aceste banci pareau o haita de patrupede, cu membrele infipte in asfaltul pe care colbul se asternuse. Pe aceste patrupede stateau nimfe robuste, purtand o vestimentatie stridenta, originare din india. Cand trecea un adolescent timid pe langa aceste impunatoare fiinte, timpanul ii era invadat de o cuvantare tainica: - Baiatu', vrei un ghiul? e de aur, si e ieftin! Unii, fara simtul afacerilor fecunde, refuzau oferta vestalelor cu aur in par. Pe una dintre aceste banci, se afla un ins pe la patruzeci de ani, cu parul tuns scurt, si orientat catre partea dreapta. Purta pantaloni in carouri, si o camasa bine asezata inlauntrul acestor pantaloni. Purta un ceas elvetian, pe care il privea constant. Era ceasul daruit de catre tatal sau, la aniversarea sa de optsprezece ani. Trecusera alti optsprezece ani de atunci, si multe evenimente i-au cutremurat destinul, printre care si moartea tatalui sau. Un tanar ce trecea prin fata sa, il studie pentru cateva clipe, si i se adresa, pios: - Buna seara, domnule profesor. A trecut ceva timp de cand nu v-am vazut ... - Buna seara, domnule ... raspunse profesorul, care uitase numele interlocutorului, de fapt, nu era sigur ca il stiuse vreodata. - Sunt Horea Adrian, am fost in clasa domnului Preda. - A da, imi amintesc ... zise dascalul, privind la ceas. - Ce s-a intamplat? S-au spus vorbe mai putin frumoase despre persoana dumneavoastra ... Cum ca ... - stii ceva? Astept pe cineva, imi pare rau, o seara buna ... Tanarul, ramase pentru cateva momente in loc, si pleca cu pasi sacadati, intorcandu-se greu cu privirea catre fostul sau profesor, care privea incruntat in jos. in fata bancii pe care statea dascalul, se afla o cofetarie cu nume italienesc. Cuplurile frecventau des aceasta locatie. Unii intrau pe rand si paraseau cafeneaua impreuna, iar altii intrau imbatati de dragoste, si plecau cerandu-i explicatii lui Cupidon pentru proasta administrare a sentimentelor. Profesorul privea in jos, cand, dinspre centru venea o masina tip duba, cu steaguri la cele doua oglinzi, in care rasuna o melodie menita sa angreneze cantitati semnificative de adrenalina, si care promova un candidat local pentru functia de senator. Se imparteau pixuri, caiete, tricouri, si chiar ligheane. Fiecare om ce se incumeta sa primeasca aceste daruri, nu era lasat doar sa se bucure de cadoul sau. i se tinea si o mica lectie de istorie, in care era invatat cine e gata sa se jertfeasca pentru tara sa, cine e onest, corect si bun. La sfarsit, omul trebuia sa stie pe cine sa stampileze cand va merge la vot. Unul dintre oamenii ce tocmai primisera cadourile gratuite, tinand in mana ligheanul in care se aflau trei pixuri, incepuse sa-l strige pe profesor: - Lucian! Lucian, ce mai faci profesorase? intr-adevar, numele profesorului era Lucian Lamentie. Acesta, il privi pe cel care il strigase, si incerca sa schiteze un zambet. Recentul castigator al ligheanului, se apropie, si dupa ce lasa ligheanul jos, se aseza pe banca, punandu-i mana pe spatele profesorului. Era un individ slab, palid la fata, si cu un zambet zugravit constant pe fata. Dupa cateva clipe, ii zise domnului Lucian, privindu-l cu un aer batjocoritor: - Profesorase, ce mai ai de vanzare? Canapeaua pe care ai adus-o ieri, e foarte buna. Esti principalul furnizor al micului meu magazin, profesorase. - Da ... raspunse nervos, dascalul. Acest individ apela cu o placere diabolica la acel diminutiv. Fusese un elev strain de scoala, urandu-si profesorii. Magazinul sau colecta, in special, bunurile oamenilor aflati in situatii grele din punct de vedere financiar, la preturi de nimic. El si magazinul sau, constituiau o hiena economica, ce se hranea din vicisitudinea victimei. - Frumos ceas, spuse hain, negustorul. - Uite, profesorasul este ocupat, te rog lasa-ma! zise Lucian. Negustorul se ridica, isi lua ligheanul, si pleca, aruncand o privire in care se citea faptul ca era sigur de reintalnirea lor intr-o perioada apropiata. Dascalul nu-l baga in seama, si continua sa priveasca in jos. Bataile inimii sale incepura sa se intensifice cand auzi niste zgomote potente. Trotuarul era asediat de doua tocuri, ce il loveau zdravan, producand niste batai asemanatoare celor ale clopotelor din templele budiste. Din tocuri, cresteau doua membre construite magistral, si ascunse sub o panza slaba, neagra. Portiunea lor superioara era acoperita de o fusta rosie, ca buzele acestei fiinte. incheieturile sale fine erau protejate de podoabe aurii, ochii sai negri completau acest tablou construit din frumusete si seductie. Lucian, la vederea acestei fiinte, se ridica rapid, si se duse viforos la aceasta deosebita fiinta, invaluind-o cu sarutari spasmodice. Aceasta reactiona fad, vazand in intensitatea sentimentelor profesorului, banale mofturi barbatesti. Acesta, ii propuse sa mearga in jos pe aceasta straduta, pentru ca a rezervat ceva pentru ei doi. Aceasta accepta, insensibila. in timp ce mergeau, el ii spuse: - Am pierdut tot, dar nu-mi pare rau, am pierdut pentru tine ... Mi-ai ramas tu, si mi-au ramas cartile. ieri am recitit, Florile raului, de Baudelaire, cata frumusete genuina sculptata intre cele patru laturi ale foii de hartie ... - Ai un foc? ii spuse fiinta, cautandu-si in geanta o tigare. - Focul este in inima mea, este mai puternic decat acela starnit de Nero, care a mistuit Roma. - Lucian, ai un foc? zise ea, putin nervoasa. - Eliza, de ce mai ai nevoie de tutun, cand ma ai pe mine? Sa nu te superi pe mine, dar sunt gelos, nu numai pe tutun, si pe oxigen, te insoteste pretutindeni, esti atat de profund in cordul meu, te iubesc enorm! Eliza, pentru ca acesta era numele ei, il privi dispretuitor pe Lucian, dupa care ii ceru sa-i aprinda tigarea unui baiat ce statea rezemat de un stalp, si isi savura tigarea. Profesorul se uita urat la acel baiat, care ii aprindea tigarea Elizei, blestemandu-i pe el si pe bricheta sa, care incendia capatul tigaretei. Dupa acest episod, mai mersera un sfert de ceas, si Lucian, ii spuse ca ajunsesera la destinatie. Locatia nu era una prea selecta, era o bodega, cu doar trei mese, dar care fusese rezervata de catre profesor, in totalitate. Nu alesese acest bar din lipsa de gust, ci din lipsa de bani. intrara acolo, si ea, privind dezgustata in jur, ii reprosa: - Am batut atata drum, pentru asta? Pentru acest loc de nimic? - iubito, aici suntem doar noi ... Nimic altceva nu mai conteaza ... Dialogul celor doi se termina cand chelnerul intra in spatiul rezervat clientilor, tinand in mana o sticla de vin, si doua pahare, recent spalate. Era tanar, avea aproximativ douazeci de ani, si un trup vanjos. Turna sangele strugurilor in pahare, privind hulpav, corpul Elizei. Lucian nu observa asta, fiind absorbit de ochii ei. - Eliza, dragostea noastra este enorma, si patrunde in cele mai adanci fibre ale noastre ... - Lucian, ma plictisesc, iubirea nu se spune, se si arata ... - Dar ai toata dragostea mea, am lasat totul pentru tine! zise profesorul, cu ochii inlacrimati. - Nu-mi plac discutiile tale plictisitoare ... - Dar, iubito, cand erai eleva mea, ma ascultai cand iti vorbeam despre clasicii francezi, rusi ... - Trebuia sa trec clasa, draga Lucian. ii zise ea cu un zambet perfid. El lasa privirea in jos, si ea, continua: - Frumos ceas! inima profesorului fu electrocutata de aceasta fraza, pe care o mai auzise in acea zi. Se ridica de la masa, si ii spuse ca se intoarce in zece minute. Se duse la chelner, caruia ii puse in maini, o caseta infasurata intr-un ziar, pe care scria gros, cu pixul: ,, Valurile Dunarii ". ii spuse sa puna aceasta melodie, in 10 minute, pentru ca el se va intoarce, si dorea sa ii faca o surpriza amorezei sale. Profesorul pleca, grabit. Pe drum, ii revenira in minte, zilele cand petrecea cu prietenii sai, cand isi propunea sa cucereasca lumea, cand invata pana la orele diminetii ... Dupa, isi aduse aminte de cum era cel mai iubit profesor, fiind singurul la care clasa era aproape plina, si toate urechile receptionau ceea ce el spunea. Oprindu-se in loc, isi dadu seama ca nu mai era nimic din ceea ce fusese, dar nu regreta, sacrificase totul pentru ea, pentru stapana inimii sale. Peste zece minute, profesorul se intocea, tinand in membrele sale superioare, un buchet de flori, si in buzunar se ascundea o casuta ce avea ca locatar, un inel. Cand deschise usa, nu mai era nimeni acolo. Se aseza, astepta cateva minute, si dupa, incepuse sa o caute peste tot. incepuse cu toaletele, si dupa un moment de sovaire, intra in locul rezervat personalului bodegii. Acolo, Eliza era strans tinuta de chelner, printre vase de metal si legume. Atunci, el se congestiona, si dupa, paloarea ii invada chipul. Pleca, avand un mers haotic, si cand deschise usa barului, auzi valsul sau care tocmai incepea. incepu sa danseze, si isi alese ca partenera de dans, un scaun, pe care il tara dupa el, si il impingea in podea, provocand niste zgomote execrabile, zgomote ale disperarii. Noaptea isi intra bine in rol, golind strada de oameni, numai un ofiter de politie si un om ce mergea cu un lighean intr-o mana si cu un ceas pe cealalta mana, mai populau acum strada Cernatesti ... | index 'pageview'); 